Pincer Jerman

Pincer Jerman ialah satu baka anjing Jerman dalam kumpulan pincer dan schnauzer. Ia mengongsi asal usul bersama dengan schnauzer, yang baginya ia pada intinya merupakan padanan berbulu pendek. Ia terdapat dengan dua warna, sama ada hitam dan sawo matang atau merah berwarna sendiri, yang berbeza-beza antara merah rusa dengan perang kemerah-merahan gelap.

Ia merupakan baka terancam dan tersenarai dalam kategori III dalam Senarai Merah bagi Gesellschaft zur Erhaltung alter und gefährdeter Haustierrassen. Ia merupakan baka tersendiri dan terpisah daripada pincer monyet, pincer Austria, dan pincer kerdil.

Ia dahulunya dibela sebagai anjing pedati, anjing kandang, atau sebagai anjing pemburu tikus.

Sejarah
Asal usul pincer Jerman tidak diketahui. Anjing jenis ini, kedua-dua berbulu kasar dan berbulu licin, secara tradisional dibela sebagai anjing pedati atau sebagai anjing kandang kuda, dan kadang-kadang dikenali sebagai Stallpinscher ("pincer kandang kuda"); ia merupakan anjing pemburu tikus berkemampuan. Kedua-dua jenis dikenali sebagai deutscher Pinscher ("pincer Jerman") dan berasal daripada zuriat sama; anak-anak anjing berbulu kasar dan berbulu licin boleh hadir dalam perinduk sama. Pincer berbulu kasar, yang kemudiannya menjadi schnauzer piawai, juga dikenali sebagai Rattler ("[anjing] pemburu tikus").

"Pincer licin" disebut oleh Heinrich Gottlieb Ludwig Reichenbach pada tahun 1836. Pada tahun 1880, pincer dicatatkan dalam Deutschen Hundestammbuch ("Buku Pembaka Anjing Jerman") bagi Verein zur Veredelung der Hunderassen. Pada tahun 1895,  memerihalkan lima keragaman puncer – pincer berbulu kasar dan berbulu licin, pincer katik berbulu kasar dan berbulu licin, dan pincer monyet; tentang pincer berbulu licin, beliau berkata bahawa ia semakin kurang umum dan tidak kerap terlihat dalam pertunjukan anjing. Pada tahun 1895, sebuah persatuan baka, Pinscher-Schnauzer-Klub, ditubuhkan untuk kedua-dua jenis, kedua-dua berbulu kasar dan berbulu licin.

Pincer hampir lenyap pada tahun-tahun selepas Perang Dunia Kedua. Ia dibina semula oleh Werner Jung daripada seekor haiwan bersaiz piawai tunggal dan empat ekor pincer kerdil yang luar biasa besar. Selepas lapan tahun tanpa kelahiran yang tercatat, satu perinduk telah dilahirkan pada tahun 1958. Pincer diterima secara muktamad oleh Persekutuan Kinologi Antarabangsa pada tahun 1955.

Pincer Jerman ialah baka terancam. Pada tahun 2003, dengan spits besar dan spits sederhana, ia merupakan 'baka terancam untuk tahun itu' bagi Gesellschaft zur Erhaltung alter und gefährdeter Haustierrassen; pada masa itu, terdapat 40 ekor anjing betina pembiakbakaan. Pada tahun 2022, ia disenaraikan dalam kategori III, gefährdet ('terancam'), dalam Senarai Merah bagi pertubuhan itu. Dalam setiap tahun dalam sepuluh tahun itu dari tahun 2008 hingga tahun 2017, angka anak anjing yang dilahirkan adalah antara 350 dengan 450; pada tahun 2016 dan tahun 2017, terdapat hanya lebih 50 perinduk setahun.

Ciri
Pincer Jerman bersaiz sederhana dengan berat untuk kedua-dua jantan dan betina dalam julat  dan ketinggian pada paras kelasa sebanyak . Lapis bulunya padat, pendek, dan licin; warnanya mungkin sama ada hitam dan sawo matang atau merah berwarna sendiri, ini berbeza-beza antara merah rusa muda dengan perang kemerah-merahan gelap.

Catatan

Rujukan

Kategori:Baka anjing
Kategori:Baka anjing berasal dari Jerman
Kategori:Baka FCI
Kategori:Anjing pemburu tikus
Kategori:Baka haiwan dalam Senarai Merah GEH